Žigmund Pálffy

**Žigmund Pálffy** (* 5. máj 1972, Skalica) je bývalý slovenský hokejový útočník, majster sveta a popredný hráč v NHL. Na klubovej i reprezentačnej úrovni vytvoril produktívnu dvojicu s Jozefom Stümpelom.

## Klubový hokej
S hokejom začínal v HK 36 Skalica. V česko-slovenskej lige debutoval v sezóne 1990/91, keď hral za AC Nitra vo formácii so Stümpelom. Vo veku 18 rokov získal titul najlepšieho nováčika sezóny. Nasledujúce dva roky odohral za Duklu Trenčín. V sezóne 1991/92 klub dosiahol prvý majstrovský titul. Pálffy hrával útoku s Branislavom Jánošom a Róbertom Petrovickým, v obrane boli Róbert Švehla a Miloš Holaň, formácia bola považovaná za najlepšiu v súťaži.

### New York Islanders
V roku 1991 ho draftoval New York Islanders v 2. kole ako 26. v poradí. Prvýkrát nastúpil v zápase NHL v sezóne 1993/94, odohral päť zápasov. O dva roky neskôr sa stal najlepším útočníkom Islanders. Klub však v tom čase patril medzi najslabšie v súťaži a do play-off sa nikdy neprebojoval.

#### 1993/94
* 7. január 1994 – **prvý zápas v NHL** za New York Islanders proti Calgary Flames

#### 1994/95
* 21. január 1995 – **prvý gól v NHL** v zápase New York Islanders – Florida Panthers

#### 1995/96
* 3. marec 1996 – **prvý hetrik v NHL** v zápase New York Islanders – Winnipeg Jets
* 6. apríl 1996 – **100. bod v NHL** v zápase New York Islanders – Buffalo Sabres
* najlepší strelec New York Islanders (43 gólov)
* najproduktívnejší hráč klubu (87 bodov)
* najviac gólov v presilovkách klubu (17)
* najviac víťazných gólov klubu (6)
* najčastejšie strieľajúci hráč klubu (257 striel)

#### 1996/97
* piaty najlepší strelec v NHL so 48 gólmi 
* ôsmy najproduktívnejší hráč s 90 bodmi

#### 1997/98
* piaty najlepší strelec v NHL so 45 gólmi
* piaty najproduktívnejší hráč s 87 bodmi
* najlepší v NHL so 17 gólmi v presilovkách
* štvrtý hráč v histórii Islanders, ktorí dali v troch po sebe nasledujúcich sezónach 40 a viac gólov za sezónu (Mike Bossy, Bryan Trottier a Pat LaFontaine)
* bol vybratý do tímu sveta v 1996 NHL All-Star Game vo Vancouveri

#### 1998/99
* 7. február 1999 – **300. bod v NHL** za prihrávku v zápase New York Islanders – Vancouver Canucks
* 17. apríl 1999 – získal 5 bodov v jednom zápase za tri góly a dve prihrávky (proti Pittsburgh Penguins), zároveň v tomto zápase strelil dva góly v oslabení v priebehu 53 sekúnd
* najlepší strelec New York Islanders (22 gólov) 
* najproduktívnejší hráč New York Islanders (50 bodov)

### Los Angeles Kings
V sezóne 1999/00 prestúpil do Los Angeles Kings, časť tohto pôsobenia hral opäť so Stümpelom.

#### [[NHL 1999/2000|1999/00]]
* druhý najproduktívnejší hráč mužstva so 66 bodmi za 27 gólov a 39 prihrávok za Lucom Robitaillom

#### [[2000]]/[[2001|01]]
* 7. október 2000 – **400. bod v NHL** v zápase Los Angeles Kings – Buffalo Sabres
** 15. október 2000 – **200. gól v NHL** v zápase Los Angeles Kings – Phoenix Coyotes
* najlepší strelec a najproduktívnejší hráč mužstva s 89 bodmi za 38 gólov a 51 prihrávok
** bol vybraný do 2001 NHL All-Star Game v Denveri (Colorado Avalanche)

#### 2001/02
* 21. november 2001 – **500. bod v NHL** v zápase Los Angeles Kings – Calgary Flames
* najlepší strelec Los Angeles Kings (32 gólov)
* tretí najproduktívnejší hráč mužstva (59 bodov)
* 13. február 2003 – **600. bod v NHL** v zápase Los Angeles Kings – Calgary Flames

#### 2002/03
* najlepší strelec klubu
* najproduktívnejší hráč mužstva (85 bodov)
* 10. najproduktívnejší hráč NHL
* médiami vyhlásený za najužitočnejšieho hráča Los Angeles

#### 2003/04
* odohral menej ako polovicu sezóny kvôli zraneniu ramena, napriek tomu skončil ako štvrtý najproduktívnejší hráč mužstva so 41 bodmi za 16 gólov a 25 prihrávok

### Lockout
V sezóne 2004/05 počas lockoutu v NHL hral za HK 36 Skalica a HC Slavia Praha.

### Pittsburgh Penguins
Pred sezónou 2005/06 podpísal zmluvu na tri roky s klubom Pittsburgh Penguins na 13,5 milióna USD. Ročný zárobok bol 3,5 milióna USD, čo je o 2,5 milióna menej ako počas poslednej sezóny v Los Angeles. Napriek tomu, že Pittsburgh v tom čase patril medzi perifériu NHL, Pálffy aj v tomto klube dosahoval dobré výsledky. Jeho skúsenosti na ľade ocenil i spoluhráč Sidney Crosby, vtedy vychádzajúca hviezda. Do 17. januára 2006, keď Pálffy prekvapujúco ohlásil ukončenie športovej kariéry, dosiahol za Pittsburgh v 42 zápasoch 42 bodov za 11 gólov a 31 prihrávok.

* 16. december 2005 – **700. bod v NHL** za gól v zápase Pittsburgh Penguins – Buffalo Sabres 3:4 po predĺžení.

### Zhrnutie pôsobenia v NHL
Celkovo za 12 sezón odohral v základnej časti NHL 684 zápasov, v ktorých získal 713 bodov za 329 gólov a 384 prihrávok, čo je priemer 1,042 bodu na zápas. V play off nastúpil v 24 zápasoch (v sezónach 1999/00 až 2001/02 za Los Angeles Kings), v ktorých získal 19 bodov za 9 gólov a 10 prihrávok.

### Zdôvodnenie ukončenia kariéry
Prekvapujúce rozhodnutie ukončiť kariéru odôvodnil Pálffy zdravotnými problémami s už dvakrát operovaným ramenom. Tretiu operáciu mu lekári neodporúčali a tak sa rozhodol skončiť, pričom uviedol: „*Ak nemôžem podať plnohodnotný výkon, nemá zmysel trápiť sa na ľade.“* V máji 2006 pripustil, že sa v nasledujúcej sezóne vráti na ľad, zdôraznil však, že všetko závisí od jeho zraneného ramena.

## Návrat
19. júla 2007 podpísal ročný kontrakt s HK 36 Skalica a stal sa najvýraznejšou postavou slovenskej extraligy. Skalica dosiahla semifinále play-off, keď v rozhodujúcom siedmom zápase prehrala v Košiciach.

Pálffy počas sezóny pripustil aj návrat do reprezentácie a účasť na MS 2008. Podmienkou bola podľa neho jeho forma a pohoda v rodine. 5. apríla 2008 sa stretol s reprezentačným trénerom Júliusom Šuplerom a po dvojhodinovom rozhovore sa rozhodol, že na šampionát nepocestuje.

Pred ďalšou sezónou mal ponuku od ruského klubu SKA Petrohrad, 22. mája 2008 však podpísal zmluvu na tri roky so Skalicou. V ročníku 2008/09 utvoril nový rekord, keď dosiahol 126 bodov za 64 gólov a 62 asistencií (vrátane play-off).

V sezóne 2010/11 nehral, no záujem o neho prejavili HC Dinamo Minsk a novovytvorený klub HC LEV Poprad. V ďalšom ročníku hral opäť za Skalicu, znovu bol najproduktívnejším hráčom v súťaži. 31. júla 2013 oznámil vo veku 41 rokov ukončenie kariéry.

### Klubová štatistika

## Reprezentácia

 

Žigmund Pálffy odohral spolu v slovenskej reprezentácii **74** zápasov, strelil **37** gólov.

### Zimné olympijské hry
Na ZOH 1994 reprezentoval Slovensko v roku 1994. Stal sa najproduktívnejším hráčom turnaja s 10 bodmi v 8 zápasoch za 3 góly a 7 prihrávok. Reprezentoval Slovensko aj na ZOH 2010 kde Slovensko dosiahlo 4. miesto, zaznamenal tri asistencie.

### Majstrovstvá sveta
Vo finále MS 2002 v Göteborgu proti Rusku prihral Petrovi Bondrovi 100 sekúnd pred koncom na víťazný gól, ktorý rozhodol o prvom titule pre Slovensko. O rok neskôr získal bronzovú medailu po víťazstve nad Českom. Reprezentoval aj na majstrovstvách sveta v rokoch 1996, 1999 a na 2005. Pred svojím posledným šampionátom vyhlásil, že po ňom ukončí reprezentačnú kariéru.

### Svetový pohár
Odohral 3 zápasy za Slovensko na Svetovom pohári 1996 a dosiahol tri body za gól a dve prihrávky.

### Štatistika na významných podujatiach

## Osobný život
Pálffy niekoľko rokov žil s fitneskou Zorou Czoborovou. Ich vzťah sa skončil v októbri 2003 po vážnej roztržke v Pálffyho byte v Los Angeles, keď Czoborová dokonca zavolala políciu kvôli jej fyzickému napadnutiu. Po príchode policajtov chcela obvinenie stiahnuť, Pálffy bol však napriek tomu zatknutý a prepustený až po zaplatení kaucie vo výške 700 000 korún.

V decembri 2005 sa oženil s moderátorkou TA3 Andreou Belányiovou. 2. januára 2007 sa im v petržalskej nemocnici Svätého Cyrila a Metoda narodila dcéra Saskia. Kvôli vrodeným zdravotným problémom (boli spôsobené oslabenou imunitou) prvé mesiace prežila v nemocnici na Kramároch pod lekárskym dohľadom. V roku 2010 došlo v ich manželstve k vzájomnému odlúčeniu.

Pálffy je tiež otcom hokejistu Denisa Hudeca, ktorý sa narodil v mimomanželskom vzťahu.

## Referencie

## Iné projekty

## Externé odkazy
* 
* 
* 
* 
* Žigmund Pálffy na stránke Slavie Praha

Kategória:Slovenskí hokejisti
Kategória:Slovenskí hokejoví útočníci
Kategória:Slovenskí olympionici
Kategória:Hráči HK Skalica
Kategória:Hráči HK Nitra
Kategória:Hráči Dukly Trenčín
Kategória:Hráči New York Islanders
Kategória:Hráči Los Angeles Kings
Kategória:Hráči Pittsburgh Penguins
Kategória:Hráči HC Slavia Praha
Kategória:Slovenskí hokejisti draftovaní NHL
Kategória:Hokejisti draftovaní klubom New York Islanders
Kategória:Účastníci MS v hokeji 1996
Kategória:Účastníci MS v hokeji 2002
Kategória:Účastníci MS v hokeji 2003
Kategória:Účastníci MS v hokeji 2005
Kategória:Majstri sveta v ľadovom hokeji
Kategória:Osobnosti zo Skalice
Kategória:Účastníci MS v hokeji 1999
Kategória:Hokejisti na Zimných olympijských hrách 2002
Kategória:Držitelia Medaily prezidenta Slovenskej republiky